CELEX: 32013R0955
Language: bg
Date: 2013-10-04 00:00:00
Title: Регламент за изпълнение (ЕС) № 955/2013 на Комисията от 4 октомври 2013 година за одобряване на пропиконазол като съществуващо активно вещество за използване в биоциди за продуктов тип 9  текст от значение за ЕИП

5.10.2013   
            
            
               BG
            
            
               Официален вестник на Европейския съюз
            
            
               L 263/7
            
         РЕГЛАМЕНТ ЗА ИЗПЪЛНЕНИЕ (ЕС) № 955/2013 НА КОМИСИЯТА
   от 4 октомври 2013 година
   за одобряване на пропиконазол като съществуващо активно вещество за използване в биоциди за продуктов тип 9
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). Този списък включва пропиконазол.
            
         
               (2)
            
            
               Съгласно Регламент (ЕО) № 1451/2007 на пропиконазол е направена оценка в съответствие с член 11, параграф 2 от Директива 98/8/ЕО за използване в продуктов тип 9 (консерванти за влакна, кожа, гума и полимеризирани материали), както е определен в приложение V към посочената директива, което съответства на продуктов тип 9, както е определен в приложение V към Регламент (ЕС) № 528/2012.
            
         
               (3)
            
            
               За докладваща държава членка бе определена Финландия и в съответствие с член 14, параграфи 4 и 6 от Регламент (ЕО) № 1451/2007 на 11 февруари 2011 г. тя представи на Комисията доклада на компетентния орган, придружен от препоръка.
            
         
               (4)
            
            
               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от разглеждането бяха включени в доклад за оценка по време на заседанието на Постоянния комитет по биоцидите на 12 юли 2013 г.
            
         
               (5)
            
            
               От доклада за оценка става ясно, че може да се очаква биоцидите, използвани за продуктов тип 9 и съдържащи пропиконазол, да отговарят на изискванията, определени в член 5 от Директива 98/8/ЕО.
            
         
               (6)
            
            
               Поради това е целесъобразно пропиконазол да бъде одобрен за използване в биоциди за продуктов тип 9.
            
         
               (7)
            
            
               Тъй като в обхвата на оценката не са включени наноматериали, одобрението не следва да обхваща такива материали в съответствие с член 4, параграф 4 от Регламент (ЕС) № 528/2012.
            
         
               (8)
            
            
               Следва да се позволи изтичането на разумен срок преди одобряването на дадено активно вещество, за да се даде възможност на държавите членки, заинтересованите страни и Комисията, където е уместно, да се подготвят за спазването на произтичащите от това нови изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Пропиконазол се одобрява като активно вещество за използване в биоциди за продуктов тип 9 при спазване на спецификациите и условията, определени в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 октомври 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 167, 27.6.2012 г., стр. 1.
   
      (2)  ОВ L 325, 11.12.2007 г., стр. 3.
   
      (3)  ОВ L 123, 24.4.1998 г., стр. 1.
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продуктов тип
               
               
                  Специфични условия (2)
                  
               
            
                  Пропиконазол
               
               
                  1-{[2-(2,4-дихлорофенил)-4-пропил-1,3-диоксолан-2-ил]метил}-1H-1,2,4-триазол
                  ЕО №: 262-104-4
                  CAS №: 60207-90-1
               
               
                  930 g/kg
               
               
                  1 юни 2015 г.
               
               
                  31 май 2025 г.
               
               
                  9
               
               
                  При оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията са в зависимост от изпълнението на следното условие:
                  За промишлена или професионална употреба са установени процедури за безопасна работа и подходящи организационни мерки. Когато експозицията не може да бъде намалена до приемливо равнище по други начини, продуктите се използват с подходящи лични предпазни средства.
                  Когато третирано изделие е било третирано с пропиконазол или същият целенасочено е включен в него, и когато е необходимо, в резултат от възможност за контакт с кожата или за отделяне на пропиконазол при нормални условия на употреба, лицето, отговорно за пускането на третираното изделие на пазара, гарантира, че върху етикета е предоставена информация за риска от кожна сенсибилизация, както и информацията, посочена в член 58, параграф 3, втора алинея от Регламент (ЕС) № 528/2012.
               
            
         (1)  Посочената в тази колона чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm